L'Associació de Comerciants d'Alaquàs (CAdA) premia les millors instantànies del comerç local
31/10/2018

# L'Associació de Comerciants d'Alaquàs (CAdA) premia les millors instantànies del comerç local

*   31/10/2018
*   [Comerç](/categoria/5/0/comerc)
*   [Imprimir](#)
*   Compartir
*    https://www.alaquas.org/documento.asp?id\_do=17059

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17059%2F0&title=Ajuntament%20d%27Alaqu%C3%A0s.%20Premsa.L%27Associaci%C3%B3%20de%20Comerciants%20d%27Alaqu%C3%A0s%20\(CAdA\)%20premia%20les%20millors%20instant%C3%A0nies%20del%20comer%C3%A7%20local)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17059/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/17059/31102018img_8975_Form_4.jpg)](https://www.alaquas.org/ficheros/documentos/2018/2/17059/31102018img_8975_Form_10.jpg "<a href='https://www.alaquas.org/ficheros/documentos/2018/2/17059/31102018img_8975_Form_10.jpg' target=_blank><i class='fa fa-external-link' aria-hidden='true'></i>.L'Associació de Comerciants d'Alaquàs (CAdA) premia les millors instantànies del comerç local</a>")

El jurat ha volgut destacar la qualitat dels 38 treballs presentats a aquesta campanya de conscienciació

A la Sala Cremona al Castell d’Alaquàs, l’Associació de Comerciants (CAdA) va fer ahir entrega dels premis a les obres guanyadores del concurs de fotografia que ha posat en marxa l’associació, dins de la campanya de sensibilització amb el comerç local.

La convocatòria ha comptat amb un important èxit de participació, de fet s’han presentat un total de 38 obres amb les que s’ha volgut posar en valor la importància i singularitat del comerç local com a eix vertebrador de la vida social, cultural i econòmica del municipi.

Pel que fa als premiats, el jurat ha decidit atorgar a Lidia Pérez García el primer premi pel seu treball que du per nom: “Érase una vez…”. La mateixa autora ha rebut a més el premi atorgat per votació popular –realitzat mitjançant Facebook a inicis del mes d’octubre-.

Sobre l’obra “El valor del comercio adaptado a todas las necesidades” de José Raúl Tárrega Roselló ha recaigut el segon premi. Francisco Javier González Nieto amb la instantània “A un pas” ha obtingut el tercer guardó.

Durant la seua intervenció, la presidenta de l'entitat Flori Martínez ha volgut destacar la importància d'aquesta convocatòria que _“convida a la ciutadania a capturar instantànies de la vida comercial d'Alaquàs i té al mateix temps la finalitat d'observar com ens veuen des de fora els nostres propis veïns i veïnes” ._

Tal i com ha apuntat la presidenta, ha sigut elaborat un catàleg amb dotze de les obres fotogràfiques presentades a concurs. Unes instantànies que també han sigut exposades als mupis municipals, cedits per l’Ajuntament perquè tota la ciutadania puga contemplar els treballs “a peu de carrer”.